তানিয়া আহমেদ
২০০৪ সালে হুমায়ূন আহমেদ পরিচালিত "শ্যামল ছায়া" চলচ্চিত্র দিয়ে তার বড় পর্দায় অভিষেক হয়। এতে বাংলাদেশের স্বাধীনতা যুদ্ধ চলাকালীন পলায়নরত এক নৌকায় নারী ডাক্তার রাত্রি চরিত্রে তার অভিনয় বাংলাদেশের পাশাপাশি পশ্চিমা বিশ্বেও সামাদৃত হয়। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার অর্জন করেন। ২০০৪ ও ২০০৫ সালে তিনি "৬৯", "বেলাভূমি", "শ্রীকান্ত", "আমাদের আনন্দবাড়ি", "ঘুণপোকা", ও "সুখনগর অ্যাপার্টমেন্ট" নাটকে অভিনয় করেন। ২০০৫ সালে তিনি সাইফুল ইসলাম মান্নু পরিচালিত "সাপলুডু" টেলিভিশন ধারাবাহিকে খল চরিত্রে অভিনয় করেন। পরবর্তীতে তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৭), হুমায়ূন আহমেদ পরিচালিত "নয় নম্বর বিপদ সংকেত" (২০০৭) চলচ্চিত্র, ও স্বল্পদৈর্ঘ্য চলচ্চিত্র "বিশ্বরণ্যের নদী"-তে কাজ করেন।
ডায়ানা স্কারউইড
স্কারউইডের প্রথম কাজ টিল টেলিভিশন মিনি ধারাবাহিক গায়ানা ট্র্যাজেডি: দ্য স্টোরি অব জিম জোন্স (১৯৮০)। এতে তিনি শিলা ল্যাংট্রি চরিত্রে অভিনয় ক্রএন। এরপর তিনি প্রণয়ধর্মী নাট্য চলচ্চিত্র হানিসাকল রোজ (১৯৮০) চলচ্চত্রে জিন নামক পার্শ্ব ভূমিকায় অভিনয় করেন। তার প্রথম আলোচিত সাফল্য ছিল ইনসাইড মুভস। এতে একজন ওয়েস্ট্রেস চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি হলিউড কিংবদন্তী জোন ক্রফোর্ডের দত্তক কন্যা ক্রিস্টিনা ক্রফোর্ড চরিত্রে মম্মি ডিয়ারেস্ট (১৯৮১) চলচ্চিত্রে অভিনয় করেন। এই কাজের জন্য তিনি সবচেয়ে বাজে পার্শ্ব অভিনেত্রী বিভাগে রাসবেরি পুরস্কার লাভ করেন।